Julius Menadier

Julius Menadier, nado o 7 de agosto de 1854 en Gandersheim, na Baixa Saxonia, e finado o 12 de xaneiro de 1939 en Berlín, foi un numismático alemán especializado na numismática medieval.

 Traxectoria 
Logo de cursar os seus estudos de educación secundaria no instituto Martino-Katharineums en Braunschweig, estudou Historia Antiga na Universidade de Gotinga en 1874 e posteriormente na Universidade de Berlín, onde se graduou en 1880.Wex, R. (2018). "Zur Geschichte des Numismatischen Abends Braunschweig". En Stadtarchiv Braunschweig (Ed.). Beiträge zur mittelalterlichen Münz- und Geldgeschichte in Niedersachsen. Nº 61. Verlag Uwe Krebs. Páxina 16. ISBN 978-3-932030-80-2

Logo de encargarse da organización da colección de moedas do Museo Ducal de Braunschweig (o actual Museo Herzog Anton Ulrich), en 1884 ingresou como colaborador voluntario no Gabinete Numismático (Münzkabinett) de Berlín, en 1885 pasou a ser asistente da dirección e entre 1898 e 1921 accedeu á dirección da institución, ata 1919 compartindo o cargo con Heinrich Dressel."Direktoren und Kustoden". En Kluge, B. (2004-b-). Páxinas 101-106. Durante o seu tempo de dedicación ao Münzabinett, renovouse completamente a súa colección numismática.

Nas súas publicacións pon de manifesto un amplo coñecemento da tradición escrita da Idade Media, que nalgunhas ocasións se entendeu como unha postura dogmática fronte ás fontes arqueolóxicas. Menadier realizou varios dos seus traballos xunto co tamén medievalista Hermann Dannenberg.

En dous períodos foi coeditor de Zeitschrift für Numismatik, revista da Sociedade Numismática de Berlín: entre 1898 e 1906, formando equipo con Hermann Dannenberg e Heinrich Dressel, e de 1907 a 1920, unicamente con Dressel.

Os seus dous fillos, Karl (1889-1914) e Dorothea (1891-19??) foron tamén uns recoñecidos numismáticos."Prof. Dr. Julius Menadier, deutscher Numismatiker". Eine große Familie - Ihr Stammbaum im Internet.

 Publicacións 
Esta é unha selección dalgunhas das monografías publicadas por Julius Menadier ao longo da súa carreira académica."Menadier, Julius". Katalog der Deutschen Nationalbibliothek."Menadier, Julius". WorldCat."Menadier, Julius 1854-1939 ". Digital Library Numis. Tassilo Hoffmann recolleu a súa bibliografía completa en 1929, nun artigo que lle dedicou con motivo do 75 aniversario de Menadier.Hoffmann, T. (1929). Páxinas 502-511.

 Escolma de monografías 
 (1880): Qua condicione Ephesii usi sint inde ab Asia in formam provinciae redacta. Schade, Berlín.
 (1891-1898): Deutsche Münzen. Gesammelte Aufsätze zur Geschichte des deutschen Münzwesens (4 volumes). Weyl, Berlín.
 (1901): Schaumünzen des Hauses Hohenzollern. Königliche Museen zu Berlin, Berlín.
 (1915): Die Freunde der deutschen Schaumünze. Kurz & Wershoven, Frankfurt.
 (1919): Die Schausammlung des Münzkabinetts im Kaiser-Friedrich Museum. Reimer, Berlín.

 Escolma de artigos en Zeitschrift für Numismatik 
Estes son algúns dos artigos publicados por Julius Menadier en Zeitschrift für Numismatik, a revista do Sociedade Numismática de Berlín, da que el foi editor entre 1898 e 1920:Acceso en liña a todos os seus artigos en Zeitschrift für Numismatik. 

 (1885): "Das älteste Münzwesen Hannovers ". ZfN. Nº 13. Páxinas 151-176.
 (1898): "Der Brakteatenfund von Ellenbrunn ". ZfN. Nº 21. Páxinas 305-306.
 (1909): "Das Münzrecht der deutschen Stammesherzoge ". ZfN. Nº 27. Páxinas 158-167.
 (1913): "Die Aachener Münzen ". ZfN. Nº 30. Páxinas 321-422.
 (1925): "Die Münzstätte der Otto-Adelheidpfennige ". ZfN. Nº 35. Páxinas 70-76.

 Notas 


 Véxase tamén 

 Outros artigos 
 Gabinete Numismático de Berlín
 Corpus Inscriptionem Latinarum

 Bibliografía 
 Hoffmann, T. (1929). "Julius Menadier zu seinem 75. Geburtstage". En Berliner Münzblätter. 9. 49. Páxinas 499-511.
 Gaettens, R. (1939). "Julius Menadier". En Blätter für Münzfreunde. 20. 74. Páxinas 373-374.
 Suhle, A. (1939). "Julius Menadier". En Berliner Museen. 60. 2. Páxinas 34-37.
 Berghaus, P. (1999). "Julius Menadier". En Geldgeschichtliche Nachrichten. 34. 191. Páxinas 149-153.
 Kluge, B. (2004-a-). "Ein Numismatiker und Museumsmann der Kaiserzeit. Julius Menadier (1854–1939) und das Berliner Münzkabinett". En Geldgeschichtliche Nachrichten. 39-220. Páxinas 213-222.
 Kluge, B. (2004-b-). Das Münzkabinett. Museum und Wissenschaftsinstitut. Berlín, Münzkabinett. ISBN 3-88609-494-4

Categoría:Nados en 1854
Categoría:Finados en 1939
Categoría:Nados na Baixa Saxonia
Categoría:Numismáticos de Alemaña
Categoría:Persoas relacionadas co Gabinete Numismático de Berlín
Categoría:Alumnos da Universidade de Gotinga
Categoría:Alumnos da Universidade Humboldt de Berlín
Categoría:Personalidades sen imaxes